**LAZDIJŲ R. AŠTRIOSIOS KIRSNOS MOKYKLOS 2018 METŲ VEIKLOS ATASKAITA**

**I. BENDROJI INFORMACIJA**

Lazdijų r. Aštriosios Kirsnos mokykla yra bendrojo ugdymo mokykla, kurioje vykdomos ikimokyklinio, priešmokyklinio, pradinio ir pagrindinio ugdymo programos. Mokymo forma – dieninė, mokymo kalba – lietuvių, mokyklos adresas - Dzūkų g. 4, Dzūkų k., Lazdijų r. savivaldybė, LT – 67391, tel. (8 318) 41 554, el. p. akirsnos.mokykla@lazdijai.lt.

Lazdijų r. Aštriosios Kirsnos mokyklos 2018 metų veiklos planas (toliau – Planas), atsižvelgus į Lazdijų rajono savivaldybės 2018-2020 metų strateginį veiklos planą, Lazdijų r. Aštriosios Kirsnos mokyklos 2015-2018 metų strateginį veiklos planą, mokyklos bendruomenės poreikius, nustatė metinius mokyklos tikslus ir uždavinius, apibrėžė priemones uždaviniams vykdyti. Pagal 2018 metų rugsėjo 1 dienos statistinius rodiklius mokykloje mokosi 84 mokiniai, iš kurių 17 yra mokinių, turinčių specialiųjų ugdymosi poreikių. Sukomplektuota 9 klasių komplektai. Ikimokyklinio/priešmokyklinio ugdymo grupėje ugdoma 13 vaikų. Mokykloje dirba 25 mokytojai, logopedas, socialinis pedagogas, 2 mokytojo padėjėjai, pailgintos dienos grupės auklėtojas. Nuo 2017 metų birželio 24 dienos mokyklai vadovauja direktoriaus pavaduotoja ugdymui, l. e. direktoriaus pareigas, įgijusi III vadybinę kategoriją. Visi mokytojai įgiję aukštąjį išsilavinimą, turi pedagoginę kvalifikaciją. Pagal kvalifikacines kategorijas mokykloje dirba 1 mokytojas ekspertas, 4 mokytojai metodininkai, 14 vyresniųjų mokytojų, 6 mokytojai. Mokyklos patarnaujantį personalą sudaro 9 darbuotojai.

Planuotų pokyčių tikslas buvo efektyviai organizuoti mokyklos veiklą, pasirinkti teisingą veiklos kryptį, prisitaikyti prie tikslų ir krypčių pasikeitimų. Pokyčiai buvo siejami su veiksmais, esančiais strategijoje, procesai valdomi, jie susiję su nauda bendruomenei. Numatyti tikslai ir uždaviniai buvo sėkmingai įgyvendinti. Ugdymo proceso valdymas buvo vykdomas vadovaujantis švietimą reglamentuojančiais teisės aktais, kitais su mokyklos veikla susijusiais dokumentais, mokyklos nuostatais, darbo tvarkos taisyklėmis. Sėkmingai dirbo sudarytos įvairios komisijos, darbo grupės. Įgyvendinant mokyklos strateginio plano ir veiklos plano kryptis, ugdymo procesą aprūpinome moderniomis, inovatyviomis, ugdytis motyvuojančiomis mokymo priemonėmis: interaktyvus ekranas SMART, elektrinis projekcinis ekranas su pultu, baldai ikimokyklinio/priešmokyklinio ugdymo grupei, 5 stacionarūs kompiuteriai, 2 muzikos mikro sistemos, elektroakustinė gitara ir jos priedai, 2 televizoriai, daugiafunkcinis spalvotas aparatas, pjovimo staklės smulkioms detalėms. Mokyklos ugdymo planas atitiko Lietuvos Respublikos Švietimo ir mokslo ministerijos rekomendacijas ir mokyklos tikslus ir uždavinius.

Įgyvendinant ugdymo planą buvo siekiama mokinių pažangos, gerinti ugdymo kokybę, pamokų lankomumą, tobulinama šiuolaikinės pamokos vadyba, stiprinama mokinių mokymosi motyvacija gerinant kiekvieno vaiko poreikių ir gebėjimų tenkinimo kokybę. Buvo užtikrinamos lygios galimybės įvairių poreikių mokiniams, sudaromos sąlygos mokinių savirealizacijai, inicijuota mokinių kultūrinė, meninė, kūrybinė, sportinė, pažintinė, praktinė veikla, analizuojami mokinių ugdymo(si) ir pamokų lankomumo rezultatai, vykdomas individualios mokinio pažangos stebėjimas. Apie vykstančius pokyčius sistemingai informuojami mokinių tėvai, bendruomenė.

Siekiant užtikrinti kokybišką ugdymo procesą buvo tobulinama pamokos vadyba pagal šiuolaikinės pamokos reikalavimus. Mokytojai dalyvavo seminare mokykloje „Šiuolaikinė pamoka“. Visi mokyklos mokytojai dalyvavo švietimo centrų organizuotuose kursuose, seminaruose, konferencijose, mokymuose ir kt. Pritaikydami įgytas žinias, pamokose naudoja įvairias mokymo formas ir metodus. Naudojamos skaitmeninės pamokos, interaktyvios mokymo priemonės, mokomosios internetinės svetainės sudomino mokinius, padėjo jiems geriau suprasti ir įsisavinti mokomąją medžiagą. Pamokų metu mokytojai mokė įsivertinti savo mokymąsi, suvokti sunkumus, spręsti iškilusias problemas. Gerėjo mokytojų darbo kokybė, daranti įtaką mokinių pasiekimų rezultatams. Individualizuojame mokymą pamokose: nuo 2018 m. rugsėjo 1 dienos 2–4 klasėse naudojome lietuvių kalbos, matematikos ir pasaulio pažinimo elektronines EMA pratybas pagal mokinių pasiekimų lygmenis, o 5–6 klasėse – tik matematikos EMA pratybas. Siekdami kelti mokinių motyvaciją, mokytojai vedė integruotas pamokas, organizavo edukacines pamokas kitose aplinkose. Kiekvienoje klasėje ne mažiau kaip 3 pamokos vyko integruotos ar kitoje aplinkoje. Iš viso buvo pravesta 170 integruotų pamokų ir 41 pamoka kitoje aplinkoje. Edukacines pamokas pradinių klasių mokiniams mokykloje vedė tautodailininkė, mūsų technologijų mokytoja Lina Žaliauskienė. Jai talkino vyresnių klasių mokinės. Ugdomoji veikla vyko: muziejuose, parkuose, Lazdijų meteorologijos stotyje, Aštriosios Kirsnos dvare, Rudaminos bažnyčioje, Prano Dzūko sodyboje, parduotuvėje, Aštriosios Kirsnos kaimo bibliotekoje, Didžiosios kunigaikštienės Birutės Ulonų batalione Alytuje. Organizuotos mokomosios pažintinės ekskursijos mokiniams į Vilnių, Kauną, Druskininkus, Marijampolę, Klaipėdą, Palangą. Ši veikla suteikė teigiamų emocijų, darė mokymąsi įdomesnį, todėl gerėjo mokinių mokymosi pasiekimai.

Bendras mokyklos mokinių pažangumas 2017-2018 mokslo metais buvo 100 %. 2016-2017 mokslo metais buvo 99 %. Padidėjo labai gerai besimokiusių mokinių skaičius 2,9 %. Sumažėjo be pateisinamos priežasties praleistų pamokų skaičius 9,8 %. Dalyvavome nacionaliniame mokinių pasiekimų patikrinime (toliau-NMPP) 2018 m. balandžio-gegužės mėnesiais: 2, 6 klasių mokiniai atliko diagnostinius testus, o 4, 8 klasių mokiniai – standartizuotus testus. 2017-2018 m. m. NMPP nebuvo mokinių nepasiekusių nepatenkinamo lygio. 2 klasės diagnostinių testų rezultatai matematikos ir skaitymo rezultatai, 6 klasės diagnostinių testų rezultatai rašymo ir skaitymo rezultatai viršijo pagrindinių mokyklų vidurkį šalies mastu, 4, 8 klasės standartizuotų testų rezultatai viršijo pagrindinių mokyklų vidurkį šalies mastu. NMPP rezultatai padėjo nustatyti mokinių pasiekimų lygį. Mokytojų tarybos posėdyje išsamiai išanalizavę rezultatus, aptarę juos individualiai su mokiniais, jų tėvais, parinkome mokiniams tinkamus mokymosi metodus, mokomąją medžiagą.

Stiprinome mokytojų, klasės auklėtojų, pagalbos mokiniui specialistų bendradarbiavimą ir pagalbą mokiniui. Siekdami geros mokinių savijautos, sveikatos, fizinio ir psichinio, socialinio saugumo mokykloje vykdėme prevencines veiklas. Į mokomuosius dalykus, klasių auklėtojų ir neformaliojo vaikų švietimo veiklas, mokyklos renginius integravome alkoholio, tabako ir kitų psichiką veikiančių medžiagų vartojimo prevencijos, sveikatos ir lytiškumo ugdymo bei rengimo šeimai, ugdymo karjerai bei prevencines smurto ir patyčių ,,Kurkime saugią mokyklą“ programas. Į prevencinę veiklą įtraukiami ugdytinių tėvai, bendradarbiaujama su kitomis socialinėmis institucijomis: Alytaus apskrities vyriausiojo policijos komisariato Lazdijų rajono PK[, Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Alytaus apskrities Lazdijų skyriumi, Lazdijų rajono savivaldybės Visuomenės sveikatos biuru, Lazdijų priešgaisrine gelbėjimo tarnyba, VŠĮ Lazdijų Švietimo centru. Šių įstaigų atstovai dalyvavo mokykloje organizuojant pokalbius, renginius, seminarus. Mokykloje mokiniams teikiama socialinio pedagogo, logopedo ir mokytojo padėjėjo pagalba.](https://118.lt/imones/r-darbo-ministerijos-alytaus-apskrities-skyrius-lazdiju-rajone/8489161?actionId=30" \o ")

Mokykloje kuriama palanki emocinė, saugi mokymosi aplinka, kurioje mokytojų ir mokinių santykiai grindžiami pagarba, tolerancija. Mokyklos įvaizdžio gerinimui padeda mokinių dalyvavimas bei pasiekimai rajoninėse olimpiadose, varžybose, konkursuose, akcijose. 100 % mokinių dalyvavo renginiuose, šventėse, akcijose, festivaliuose. Pasiekti ir net šiek tiek viršyti numatyti kriterijai: 42 % mokinių dalyvavo tarptautiniuose, respublikiniuose edukaciniuose konkursuose, rajoninėse olimpiadose, sporto varžybose. 100 % mokytojų dalyvavo kvalifikacijos tobulinimo renginiuose pamokos kokybės, ugdymo proceso gerinimo, aktyvių metodų taikymo, bendradarbiavimas su tėvais temomis. Mokinio krepšelio lėšos kvalifikacijai kelti panaudotos 100 %. Visi mokytojai įsivertino savo veiklą ruošdami veiklos ataskaitas už 2017-2018 mokslo metus.

2018 metais vyko mokytojų atestacija - 2 mokytojoms buvo suteikta vyresniojo mokytojo kvalifikacinė kategorija.

Mokykloje veikia Vaiko gerovės komisija. Specialiųjų poreikių mokiniai ugdomi visiškos integracijos. Mokiniams pagal poreikį suteikta socialinė, pedagoginė ir psichologinė pagalba. Pagalbą mokiniams teikia logopedas, socialinis pedagogas, mokytojo padėjėjai. Kadangi mokykloje nedirba psichologas, mokiniams psichologinę pagalbą teikė VšĮ Lazdijų švietimo centro psichologas. Gabiems ir žemos motyvacijos mokiniams teikiamos grupinės konsultacijos. Specialiųjų poreikių mokiniams mokytojai rengia individualizuotas programas. Mokinių elgesio, pamokų lankomumo ir kitos problemos buvo sprendžiamos glaudžiai bendradarbiaujant su Lazdijų rajono savivaldybės administracijos Būdviečio seniūnija, Lazdijų rajono socialinės globos centru „Židinys“, kadangi šios įstaigos mokiniai lanko mūsų mokyklą.

Išanalizavus mokyklos veiklos rezultatus, pastebėta, kad nemaža dalis veiklų buvo sėkmingai įgyvendinta užtikrinant kokybišką ugdymo procesą, kuriant saugią, bendradarbiavimu pagrįstą ugdymo(-si) aplinką, siekiant kokybės ir aukštesnių mokymosi rezultatų. Pagrindinė problema išlieka ta pati – mažėjantis mokinių skaičius. Ir toliau išliks dėmesys mokinių ugdymo(si) pasiekimams, pažangai ir ugdymo kokybei, pamokos organizavimui, mokyklos ir šeimos bendradarbiavimui, tautiniam, patriotiniam ir pilietiniam ugdymui. Įgyvendinant Bendrąsias ugdymo programas bus sudarytos galimybės kiekvienam mokiniui siekti ugdymosi pažangos, gerinti pasiekimus, pajusti mokymosi sėkmę ir įgyti esminių mokymuisi būtinų kompetencijų. Siekiant ugdymo(si) pažangos dalyvausime Nacionaliniuose 2, 4, 6, 8 klasių mokinių mokymosi pasiekimų tyrimuose. Kiekvieno mokytojo asmeninis profesinis tobulėjimas per kvalifikaciniuose renginiuose įgytų kompetencijų įvairovę sustiprins mokinių motyvaciją. Ugdymo procesas ir neformalusis ugdymas bei socialiniai ir kultūriniai renginiai vyks saugioje ir jaukioje mokyklos aplinkoje ir patalpose. Bus sudarytos sąlygos  mokyklos savivaldai aktyviau veikti, laisvai ir sąmoningai reikšti savo nuomonę, priimti sprendimus. Mokykloje vyks daugiau mokiniams įdomių pilietiškumą ir tautiškumą ugdančių renginių. Tėvų dalyvavimas mokyklos gyvenime sustiprins sėkmingą vaikų ugdymą(si), tėvai gaus išsamią informaciją apie jų vaikų ugdymą(si) ir tobulėjimą, mokyklos veiklą, laimėjimus, problemas.

**II**. **TIKSLAI IR UŽDAVINIAI**

 Lazdijų rajono savivaldybės 2018 – 2020 metų strateginės veiklos plano tikslas – užtikrinti švietimo, kultūros ir sporto plėtrą ir kokybę, socialinį saugumą, sveikatos priežiūrą.

 2018 – 2020 metų Lazdijų rajono savivaldybės strateginio veiklos plano Švietimo ir sporto programos numatyti tikslai ir uždaviniai:

 1. Mokinių mokymosi pasiekimų gerinimas.

 1.1. Užtikrinti Ikimokyklinio ugdymo prieinamumą ir kokybę.

 1.2. Mažinti žemus mokymosi pasiekimus pasiekiančių mokinių skaičių ir didinti aukštesnius mokymosi pasiekimus pasiekiančių mokinių skaičių.

 1.3. Užtikrinti gabių ir talentingų mokinių saviraiškos galimybes.

 1.4. Užtikrinti mokymosi ir švietimo pagalbos teikimą.

 2. Mokinių saugumo, pamokų lankomumo ir gero mikroklimato užtikrinimas.

 2.1. Sumažinti praleistų pamokų be pateisinamos priežasties skaičių, tenkantį vienam mokiniui.

 2.2. Įgyvendinti smurto ir patyčių prevencijos programas.

 Žmogiškųjų išteklių plėtra.

 1. Švietimo sistemos valdymo tobulinimas.

 1.1. Užtikrinti efektyvią ugdymo įstaigų veiklą.

 2. Tenkinti socialines reikmes.

 2.1. Socialinių reikmių tenkinimas.

 2.2. Sudaryti geresnes sąlygas mokyklinio amžiaus vaikų užimtumui, socializacijai ir gebėjimų plėtotei.

 Lazdijų r. Aštriosios Kirsnos mokyklos 2016 – 2018 metų strateginiame plane numatyti tikslai ir uždaviniai:

 1 tikslas. Užtikrinti kokybišką ugdymo procesą.

 Uždaviniai:

 1.1. Įgyvendinti ugdymo planą siekiant mokinių pažangos.

 1.2. Tobulinti šiuolaikinės pamokos vadybą.

 1.3. Stiprinti mokymosi motyvaciją, gerinant kiekvieno vaiko poreikių tenkinimo kokybę.

 2 tikslas. Sukurti saugią, bendradarbiavimu pagrįstą ugdymo(si) aplinką, siekiant kokybės ir geresnių mokymosi rezultatų.

 Uždaviniai:

 2.1. Skatinti darbuotojų kompetencijų kėlimą.

 2.2. Stiprinti mokytojų, klasės auklėtojų, pagalbos mokiniui specialistų bendradarbiavimą ir pagalbą mokiniui.

**III. PRIEMONĖS**

 Lazdijų rajono savivaldybės švietimo ir sporto programos priemonės:

 1. Įgyvendinti ugdymo programas ir užtikrinti tinkamą ugdymosi aplinką Lazdijų rajono savivaldybės švietimo įstaigose.

 2. Užtikrinti mokinių pavėžėjimą į mokyklą ir atgal į namus.

 3. Vykdyti neformaliojo vaikų švietimo programas.

 4. Organizuoti mokinių mokymo plaukti pamokas.

5. Tobulinti mokyklų vadovų, mokytojų kompetenciją, skleisti gerąją patirtį. Teikti pedagoginę, psichologinę pagalbą.

6. Skatinti gabius ir talentingus vaikus ir jaunimą.

7. Vaikų vasaros poilsio programų organizavimas.

8. Vaikų ir paauglių nusikalstamumo prevencijos programų vykdymas.

**IV. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |
| --- | --- | --- |
| **Eil. Nr.**  | **Tikslas** | **Tikslo pasiekimo vertinimo kriterijus, mato vienetas ir reikšmė.** |
| **1.**  | **Užtikrinti kokybišką ugdymo procesą.** | Mokinių, pasiekusių pagrindinį ir aukštesnįjį pasiekimų lygmenį, skaičiaus didinimas 3-5 ℅Praleistų be pateisinamos priežasties pamokų, tenkančių vienam mokiniui, skaičiaus mažinimas ≥3 ℅.Pasiektas 100 ℅ mokinių pažangumas ir visų 1-10 klasių mokinių kėlimas į aukštesnes klases. 100 ℅ vaikų iš socialinių rizikos šeimų, gyvenančių Būdviečio seniūnijoje, įtraukimas į ikimokyklinį ugdymą.Mokinių, padariusių pažangą (lankomumas ir pažangumas) skatinimas 2 kartus per metus. ≥ 60 % tėvų dalyvavimas vykdomose mokyklos bendruomenės apklausose, tyrimuose |
| **1.1.**  | **Uždavinys. Įgyvendinti ugdymo planus siekiant mokinių pažangos. Tobulinti pamoką orientuojantis į mokymosi paradigmą** |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | **Atsakingi vykdytojai** | **Įvykdymo terminas** | **Asignavimai (tūkst. Eur)** |
| **Planuota** | **Įvykdyta** |
| 1.1.1. | Ikimokyklinio/priešmokyklinio, pradinio ir pagrindinio ugdymo programų įgyvendinimas. | Sukomplektuota ikimokyklinio/priešmokykliniougdymo grupė, dešimt klasių komplektų: 4 pradinio, 6 pagrindinio ugdymo. Vykdoma 12 neformaliojo švietimo programų. 45 ℅ 5–10 klasių mokinių mokosi labai gerai ir gerai. | Sukomplektuota ikimokyklinio/priešmokykliniougdymo grupė, devyni klasių komplektai: 4 pradinio, 5 pagrindinio ugdymo. Vykdoma 12 neformaliojo švietimo programų. 37 ℅ 5–10 klasių mokinių mokosi labai gerai ir gerai. | Direktorius, direktoriaus pavaduotoja ugdymui,mokytojai | 2018 m. | Asignavimai darbuotojų darbo užmokesčiui |
| 1.1.2. | Pamokos kokybės tobulinimas. | Tikslingai taikomi kūrybingi, aktyvūs, kritiški mokymo metodai ir IT pamokose, siekiant ugdymo(-si) kokybės (pamokų dalis ℅ ≥ 40) | Apie 40 ℅ pamokose tikslingai taikyti kūrybingi, aktyvūs, kritiški mokymo metodai ir IT. | Mokytojai | 2018 m. | Asignavimai darbuotojų darbo užmokesčiui |
| Pamokose naudojami mokinio įsivertinimo instrumentai (pamokų dalis ℅ ≥45 ) | Dalyje pamokų naudojami mokinio įsivertinimo instrumentai | Mokytojai | 2018 m. | Asignavimai darbuotojų darbo užmokesčiui |
| Kiekvienoje klasėje ne mažiau kaip 3 pamokos vyksta integruotos ar kitoje aplinkoje. | Kiekvienoje klasėje ne mažiau kaip 3 pamokos vyko integruotos ar kitoje aplinkoje Iš viso buvo pravesta 170 integruotų pamokų ir 41 pamoka kitoje aplinkoje. | Mokytojai | 2018 m. | Asignavimai darbuotojų darbo užmokesčiui |
| Mokytojai praveda po 2 atviras ir/ar integruotas pamokas.  | Mokytojai pravedė daugiau kaip po dvi integruotas pamokas. | Mokytojai | 2018 m. | Asignavimai darbuotojų darbo užmokesčiui |
| ≥ 70 % mokytojų bendradarbiauja rengdami ilgalaikius teminius planus ir ruošdamiesi pamokoms. | Apie 70 % mokytojų bendradarbiavo rengdami ilgalaikius teminius planus. | Mokytojai | 2018 m. | Asignavimai darbuotojų darbo užmokesčiui |
| ≥ 85 % mokytojų naudoja mokykloje turimas IT priemones.  | 100 % mokytojų pamokose naudoja informacines komunikacines technologijas. | Mokytojai | 2018 m.  | Asignavimai darbuotojų darbo užmokesčiui |
| **1.2.**  | **Uždavinys. Stiprinti mokymosi motyvaciją, gerinant kiekvieno vaiko poreikių tenkinimo kokybę.** |
| 1.2.1. | Sistemingas pažangos, lankomumo stebėjimas, fiksavimas ir analizavimas.  | Kuriama nauja sistema pažangos stebėsenai | Bandoma taikyti (testuojama) nauja sistema pažangos stebėsenai. | Direktorius, direktoriaus pavaduotoja ugdymui, mokytojai | 2018 m.  | Asignavimai darbuotojų darbo užmokesčiui |
| Parengtos 1 – 10 klasių individualios pažangos ataskaitos kartą per mėnesį ir kiekvieną mėnesį pildomi 5-10 klasėse mokinių mokymosi augimo ir pažangos stebėjimo lapai, 1-4 klasėse mokinių pažangos aplankai.  | Kartą per mėnesį rengtos 1 – 10 klasių individualios pažangos ataskaitos, su jomis supažindinti tėvai. Kiekvieną mėnesį buvo pildomi 5-10 klasėse mokinių mokymosi augimo ir pažangos stebėjimo lapai, o 1-4 klasėse - mokinių pažangos aplankai. | Klasių auklėtojai,mokytojai | 2018 m.  | Asignavimai darbuotojų darbo užmokesčiui |
| Atliekamos 2 kartus pusmečių pasiekimų lyginamosios analizės, rezultatai panaudojami mokinių pasiekimams didinti. | 2 kartus per metus atliktos pusmečių pasiekimų lyginamosios analizės, rezultatai buvo panaudoti mokinių pasiekimams didinti. | Direktoriaus pavaduotoja ugdymui, klasių auklėtojai | 2018 m.  | Asignavimai darbuotojų darbo užmokesčiui |
| ≥ 2 ℅ didinamas aukštesnius mokymosi pasiekimus pasiekiančių mokinių skaičius ir mažinamas žemus mokymosi pasiekimus pasiekiančių mokinių skaičius.  | 3 ℅ padidėjo aukštesnius mokymosi pasiekimus pasiekusių mokinių skaičius. | Direktoriaus pavaduotoja ugdymui, klasių auklėtojai, mokytojai | 2018 m.  | Asignavimai darbuotojų darbo užmokesčiui |
| ≥3 ℅ mažinamas be pateisinamos priežasties praleistų pamokų skaičius. | 9 ℅ sumažintas be pateisinamos priežasties praleistų pamokų skaičius. | Direktorius, direktoriaus pavaduotoja ugdymui,klasių auklėtojai | 2018 m.  | Asignavimai darbuotojų darbo užmokesčiui |
| 1.2.2.  | Gabių mokinių dalyvavimas olimpiadose, konkursuose, varžybose | 35 % gabių mokinių dalyvauja mokykloje organizuojamose dalykinėse olimpiadose, konkursuose, varžybose;geriausi iš jų atstovauja mokyklą rajoniniuose konkursuose, olimpiadose, varžybose. | 42 % mokinių dalyvavo organizuojamose dalykinėse olimpiadose, konkursuose, varžybose, geriausi iš jų atstovavo mokyklą rajoniniuose konkursuose, olimpiadose, varžybose. | Mokytojai | Gruodžio – balandžio mėn. | Savivaldybės biudžeto lėšos, asignavimai darbuotojų darbo užmokesčiui |
| 1.2.3. | Dalyvavimas 2, 4, 6, 8 klasių mokinių Nacionaliniame mokinių pasiekimų patikrinime. Tyrimų rezultatų analizė ir jų pateikimas mokiniams, tėvams, klasių auklėtojams, mokytojams  | Mokinių pasiekimų patikrinimo atskirų dalykų rezultatai atitinka mokyklos bendruomenės lūkesčius – patikrinimų rezultatai atitinka mokinių metinius vertinimo rezultatus. | 2, 4, 6, 8 klasių mokinių NMPP atskirų dalykų rezultatai atitiko mokinių metinius vertinimo rezultatus, nebuvo nepasiekusių patenkinamo lygio. | Direktoriaus pavaduotoja ugdymui,mokytojai | Balandžio, gegužės mėn.  | Asignavimai darbuotojų darbo užmokesčiui |
| 1.2.4. | 10 klasės mokinių Pagrindinio ugdymo pasiekimų patikrinimo (toliau–PUPP) organizavimas ir gautų rezultatų lyginamoji analizė su metiniais įvertinimais. | 9 mokiniai laiko ir išlaiko lietuvių kalbos ir literatūros bei matematikos pasiekimų patikrinimus. | 9 dešimtos klasės mokiniai išlaikė lietuvių kalbos ir literatūros bei matematikos pasiekimų patikrinimus, gavo pagrindinio išsilavinimo pažymėjimus. | Direktoriaus pavaduotoja ugdymui | Gegužės, birželio mėn. | Asignavimai darbuotojų darbo užmokesčiui |
| 1.2.5. | Mokyklos veiklos kokybės įsivertinimas: apklausų IQESonline sistemoje veiklos kokybės įsivertinimui ir grįžtamojo ryšio veiksmingumui nustatyti atlikimas ir duomenų panaudojimas mokyklos veiklos kokybės rodiklių gerinimui. | Sistemingai 2 kartus per metus renkama ir apibendrinama informacija: apklausose dalyvauja 93 % mokinių, 100% mokytojų, 60 % tėvų. Lyginami rezultatai, stebimas pokytis, gautos išvados panaudojamos veiklos planavimui, siekiant geresnio mokinių mokymosi ir jų pažangos. | 2 kartus per metus rinkome ir apibendrinome informaciją: apklausose dalyvavo 87,2 % mokinių, 100% mokytojų, 66,7 % tėvų. | Mokyklos veiklos kokybės įsivertinimo grupė | Lapkričio, gegužės mėn. | Asignavimai darbuotojų darbo užmokesčiui |
| 1.2.6. | Dalyvavimas penkiolikmečių tyrimo OECD PISA 2018 pagrindiniame testavime. | 100% mokinių dalyvauja tyrimo OECD PISA 2018 pagrindiniame testavime.  | Visi devintos klasės mokiniai dalyvavo tyrimo OECD PISA 2018 pagrindiniame testavime. | Direktoriaus pavaduotoja ugdymui | Balandžio mėn. | Asignavimai darbuotojų darbo užmokesčiui |
| 1.2.7. | Dalyvavimas Mokomųjų bendrovių programos mokymuose. | 2 mokytojai apmokomi dirbti su mokinių mokomųjų bendrovių programa, 100 % 5-10 klasių mokinių dalyvauja mokinių mokomųjų bendrovių programos pristatyme. | 2 mokytojai dalyvavo mokinių mokomųjų bendrovių programos mokymuose ir buvo apmokyti dirbti pagal šią programą. Visi 5-10 klasių mokinių dalyvavo mokinių mokomųjų bendrovių programos pristatyme mokykloje. | Direktoriaus pavaduotoja ugdymui | I, II ketvirčiai | Asignavimai kvalifikacijos tobulinimui, Savivaldybės biudžeto lėšos |
| 1.2.8. | Dalyvavimas Lazdijų rajono savivaldybės bendrojo ugdymo mokyklų 3-4 klasių mokinių mokymosi plaukti programoje. | ≥ 80 % trečių-ketvirtų klasių mokinių dalyvauja programoje ir išmoksta plaukti | Lazdijų rajono savivaldybės bendrojo ugdymo mokyklų 3, 4 klasių mokinių mokymo plaukti programoje dalyvavo 26 mokiniai (96 % trečių – ketvirtų klasių mokinių). | Direktoriaus pavaduotoja ugdymui, 3-4 klasių mokytojos | Gegužės, birželio mėn. | Savivaldybės biudžeto lėšos |
| **2.** | **Kurti saugią, bendradarbiavimu pagrįstą ugdymo****(-si) aplinką, siekiant kokybės ir geresnių mokymosi rezultatų.** | 100 % mokytojų dalyvavimas kvalifikaciniuose renginiuose. ≥ 53 % tėvų dalyvavimas mokyklos tradiciniuose renginiuose, 2 kartus per metus - tėvų susirinkimuose, atvirų durų dienose.Kompleksinės pagalbos mokykloje teikimas pagal pradinio ir pagrindinio ugdymo programas, siekiant pagerinti mokymosi pasiekimus.100 ℅ 1-4 klasių ir 87 ℅ 5-10 mokinių dalyvavimas neformaliojo ugdymo veikloje.Mokinių ir jų tėvų gerai ir labai gerai vertinančių mokyklos mikroklimatą dalis ≥ 65 %. 100 % mokinių socialinių reikmių tenkinimas (pavėžėjimo, maitinimo). |
| **2.1.**  | **Uždavinys. Skatinti mokytojų kompetencijų kėlimą** |
| 2.1.1. | Mokytojų kompetencijų tobulinimas.  | 100 ℅ mokytojų tobulina kvalifikaciją seminaruose 1 kartą po 6 val. per metus.  | Visi mokytojai tobulino kvalifikaciją dalyvaudami seminaruose. | Direktorius,mokytojai | 2018 m. | Asignavimai kvalifikacijos tobulinimui |
| 2.1.2. | Mokytojų veiklos vertinimas pagal mokytojų atestacijos nuostatus. | 2 mokytojai atestuojami aukštesnei kvalifikacinei kategorijai (atsižvelgiant į mokytojų veiklą pagal mokytojų atestacijos nuostatų kriterijus, mokytojų veiklos poveikį mokyklos rezultatams, mokyklos finansines galimybes) | 2 mokytojoms suteikta vyr. mokytojo kvalifikacija (lietuvių kalbos ir literatūros bei dailės). | Direktorius,mokyklos taryba, atestacinė komisija | II ketvirtis | Asignavimai darbuotojų darbo užmokesčiui |
| **2.2.**  | **Uždavinys. Stiprinti mokytojų, klasės auklėtojų, pagalbos mokiniui specialistų, tėvų bendradarbiavimą ir pagalbą mokiniui** |
| 2.2.1**.** | Bendradarbiavimas su mokinių tėvais | Organizuojami du 1-10 klasių mokinių tėvų susirinkimai, analizuojami pusmečių rezultatai, vyksta individualūs pokalbiai, tėvų dienos, mokytojai bei pagalbos specialistai (esant reikalui) apsilanko mokinių namuose. Vyksta tėvų informavimas telefonu, rašomi elektroniniai laiškai bei žinutės e dienyne, informacija teikiama internetinėje svetainėje | Organizuoti du 1-10 klasių mokinių tėvų susirinkimai, analizuoti pusmečių ir metiniai rezultatai, vyko individualūs pokalbiai, tėvų dienos, mokytojai bei pagalbos specialistai (esant reikalui) apsilankė mokinių namuose. Vyko tėvų informavimas telefonu, rašomi elektroniniai laiškai bei žinutės e dienyne, informacija teikiama internetinėje svetainėje. | Klasių auklėtojai, mokytojai | 2018 m. | Asignavimai darbuotojų darbo užmokesčiui |
| 2.2.2. | Mokinių saugumo, pamokų lankomumo, gero mikroklimato mokykloje užtikrinimas | Atliekamas adaptacijos tyrimas 5 klasėje bei naujai atvykusiems mokiniams. | Atliktas adaptacinis tyrimas 1 ir 5 klasėse bei naujai atvykusiems mokiniams. | Klasių auklėtojai, mokytojai | Spalio, lapkričio mėn. | Asignavimai darbuotojų darbo užmokesčiui |
| Didėja Vaiko gerovės komisijos (toliau – VGK) indėlis kuriant saugią ugdymo(si) aplinką: analizuojami mokinių elgesio taisyklių pažeidimai ir pamokų lankomumas ≥ 2 kartus per pusmetį. | Analizuoti du kartus per metus mokinių elgesio taisyklių pažeidimai ir pamokų lankomumas. | Direktoriaus pavaduotoja ugdymui, VGK | 2018 m. | Asignavimai darbuotojų darbo užmokesčiui |
| 100 ℅ mokinių įsijungia ir dalyvauja „Veiksmo savaitės BE PATYČIŲ 2018“ veiklose | 100 ℅ mokinių dalyvavo „Veiksmo savaitės BE PATYČIŲ 2018“ veiklose | Socialinė pedagogė, klasių auklėtojai | I ketvirtis | Asignavimai darbuotojų darbo užmokesčiui |
| Atnaujinta 1 edukacinė erdvė vaikų laisvalaikiui | Atnaujinta 1 edukacinė erdvė vaikų laisvalaikiui: pasodinta 10 blindžių (padovanota rėmėjų);iš senų nurašytų mokyklinių stalų ir kėdžių (perdažius juos) pagamintos dvi šaškių lentos su šaškėmis; sudėtos trinkelės lauko žaidimui „Klasės“;įsigyti du betoniniai lauko teniso stalai, kurie bus naudojami žaisti stalo tenisą ir kaip lauko klasė. | Ūkvedė | 2018 m. | Savivaldybės biudžeto, GPM 2 proc. lėšos |
| 2.2.3. | Mokinių ir darbuotojų tautinių, patriotinių ir pilietinių nuostatų ugdymas | ≥ 54 ℅ mokyklos bendruomenės narių dalyvauja rajoniniuose renginiuose, šventėse | Pusė mokyklos bendruomenės narių dalyvavo rajoniniuose renginiuose, šventėse. | Mokyklos taryba | 2018 m. | Asignavimai darbuotojų darbo užmokesčiui,Savivaldybės biudžeto lėšos |
| Įsigyti ir prie mokyklos pagrindinio pastato pastatyti trys stiebai su vėliavomis | Įsigyta ir prie mokyklos pagrindinio pastato pastatyti trys stiebai su vėliavomis | Ūkvedė | II ketvirtis | Savivaldybės biudžeto lėšos |
| 2.2.4. | Dalyvavimas Vaikų vasaros poilsio, Vaikų ir paauglių nusikalstamumo prevencijos ir kitose programose | ≥ 80% 1-10 klasių mokinių dalyvauja programose  | Įvairiose programose dalyvavo visi mokyklos mokiniai (100 %):1. Vaikų ir paauglių nusikalstamumo prevencijos programos „Atrask ir pažink savo gimtąjį kraštą III“ veikloje – žygyje, skirtame Adolfo Ramanausko Vanago gimimo 100-osioms metinėms paminėti spalio 9 dieną dalyvavo visi 1-8,10 klasių mokiniai (100 %). Kitose šios programos veiklose dalyvavo 1-4 klasių trisdešimt trys mokiniai (42 % visų mokyklos mokinių).
2. Vaikų vasaros poilsio programos „Pažinkime savo kraštą II“ veiklose dalyvavo 17 mokinių (22 % visų mokyklos mokinių).
3. Varnėnų kaimo bendruomenės vykdyto projekto „Praleisk laisvalaikį kitaip“ veiklose dalyvavo 68 mokiniai (83 % visų mokyklos mokinių).
4. Lietuvos neformaliojo vaikų švietimo centro vykdyto projekto „Neformaliojo vaikų švietimo paslaugų plėtra - edukacinių programų ir kūrybinių partnerysčių paslaugų plėtra“ veiklose dalyvavo 68 mokiniai (85 % visų mokyklos mokinių).
5. Lazdijų rajono savivaldybės bendrojo ugdymo mokyklų 3,4 klasių mokinių mokymo plaukti programoje dalyvavo 26 mokiniai (33 % visų mokyklos mokinių).
 | Socialinė pedagogė, programų koordinatoriai | 2018 m. | Savivaldybės biudžeto lėšos |
|  | VISO: | Mokinio krepšelio lėšos – 212 485 EurSavivaldybės biudžeto lėšos – 86 980 Eur |

\_\_\_\_\_\_\_\_\_\_\_\_\_